Diari Oficial de la Generalitat Valenciana


Sumari del DOGV 95, del 25-02-1983 (1983/802134)

ORDRE de la Conselleria de Transports i Turisme referent a serveis de recollida i repartiment de mercaderies per a l'aplicació de l'O. M. de 30 de novembre de 1981, que modifica parcialment la de 30 d'abril de 1966 sobre prestació de Serveis de Transport Públic de Mercaderies per Carretera amb Càrrega Fraccionada.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1983/02/09/(1)/dof/vci/html**

### Dades del document

Número de DOGV
:   95

Data del DOGV
:   25-02-1983

Secció del DOGV
:   DISPOSICIONS GENERALS

Número del document
:   1983/802134


Data del document
:   09-02-1983

Organisme emissor
:   Conselleria de Transports i Turisme

Tipus de document
:   Ordre

Ordre de la Conselleria de Transports i Turisme referent a serveis de recollida i repartiment de mercaderies per a l'aplicació de l'O.M. de 30 de novembre de 1981, que modifica parcialmente la de 30 d'abril de 1966, sobre prestació de Serveis de Transport Públic de Mercaderies per carretera amb càrrega fraccionada.  
L'article 7.e, modificat, de l'O. M. 30-4-66, regula les activitats de recollida i repartiment de mercaderies a les localitats de l'itinerari del servei de càrrega fraccionada, i estableix uns límits a partir del centre de cada població que, de vegades, ultrapassa més d'un terme municipal.  
La necessitat d'ajustar aquesta possibilitat, oferta a la legalitat vigent en matèria de transports per carretera, que obliga el vehicle que efectue transport fora del nucli urbà a estar proveït de l'autorització corresponent a la mena de servei que realitza i, d'altra banda, l'imperatiu de vetlar per l'ordenació dels distints serveis de transports, així com de facilitar-ne el control, ens porta a dictar aquestes instruccions.  
La competència és fonamentada en l'article trenta-u, apartat quinze, de l'Estatut d'Autonomia de la Comunitat Valenciana i Reial Decret 299/79, de 26 de gener, per tal com la recollida i repartiment que tinguen origen o destí en els serveis de càrrega fraccionada degudament autoritzats, ultrapassen o no l'àmbit territorial de la Generalitat, constitueixen de fet un nou servei de càrrega fraccionada amb origen i destí dins la Comunitat, i per tant competència exclusiva de la Generalitat Valenciana.  
Per tot això, a proposta de la Direcció General de Transports i conformement al Reglament de Règim Interior del Consell, ordene:  
1.r Aquesta Ordre és aplicable als serveis públics de recollida i repartiment de mercaderies que s'efectuen dins l'àmbit territorial de la Generalitat Valenciana i que ultrapassen el nucli urbà a efectes de transport de les poblacions, realitzats bé amb vehicles a nom del titular dels serveis de càrrega fraccionada, qualsevol que en siga l'àmbit de l'itinerari, o bé amb vehicles d'altri contractats per a la prestació de l'esmentat servei de recollida i repartiment de mercaderies.  
2.n Els serveis de recollida i repartiment de mercaderies a què fa referència l'Article 7.e de l'Ordre Ministerial de 30 de novembre de 1981, realitzats en l'àmbit territorial de la Generalitat Valenciana, podran ser prestats a través de les modalitats següents:  
a) Amb vehicles el titular dels quals siga el mateix que el dels serveis de càrrega fraccionada regulats per Decret 576/1966 i Ordre Ministerial de 30 d'abril de 1966.  
En aquest cos, els esmentats vehicles circularan provistes d'una autorització complementària de la Targeta de Transports de càrrega completa que, si de cos, poden tenir, i que serà expedida segons el model establert a l'annex I d'aquesta resolució.  
Per això les empreses titulars de serveis de càrrega fraccionada que tinguen locals autoritzats en un radi de 15,20 o 30 Km., comptats a partir del centre de cada població, segons que es tracte d'aquelles que tinguen entre 200.000 i 600.000 habitants, entre 600.000 i 1.000.000, o més de 1.000.000 habitants, respectivament, presentaran la corresponent sol·licitud davant la Delegació Territorial de Transports d'aquesta Conselleria, per a les zones en què, dins el radi esmentat, vulguen prestar serveis de recollida i repartiment de mercaderies.  
Aquesta autorització permetrà el repartiment o recollida de mercaderies amb remitent o consignatari, respectivament, en un punt de l'itinerari del servei de càrrega fraccionada distint de la població o zona d'influència en què siga situat el local des d'on s'estableix el servei de recollida i repartiment susdit.  
Aquesta modalitat podrà realitzar-se també amb vehicles provistos de targeta MDF o MDFC per a un itinerari concret sense necessitat d'autorització complementaria.  
b) Amb vehicles d'altri. En aquest cas els vehicles hauran d'anar proveïts de la corresponent targeta de transports MDF o MDFC per a l'itinerari concret en què siguen autoritzats o bé hauran de realitzar transport en el servei de càrrega fraccionada autoritzat en l'itinerari que recorre.  
3.r Per al millor compliment de les disposicions, i per una millor ordenació d'aquesta mena de transports, hom promourà i col·laborarà en la creació de centrals de transport i en la localització agrupada de les empreses del sector, per tal d'afavorir-ne la coordinació, l'abaratiment dels costos de manipulació i, si s'escau, dels costos de recollida i repartiment.  
4.t Els serveis de recollida i repartiment de mercaderies que no ultrapassen els nuclis urbans a efectes de transport de les poblacions, de competència municipal, s'efectuaran conformement a les ordenances o reglaments municipals que a tal efecte hi haja en vigor.  
5.é Aquesta resolució no és aplicable als transports prestats pels despatxos centrals, auxiliars i les ramificacions corresponents, del servei ferroviari, que seria prestat amb targetes de transport sèrie DC.  
València, 9 de febrer de 1983.  
El Conseller de Transport i Turisme,  
VICENT GOMEZ I CHIRIVELLA  
ANNEX I  
L'autorització complementària a què fa referència l'apartat a) del punt 2.n de la Resolució de la Direcció General de Transport de la Conselleria de Transports i Turisme de 9 de febrer de 1983, serà expedida segons el model següent:  
Anvers  
AUTORITZACIÓ DE REPARTIMENT I RECOLLIDA DE MERCADERIES  
Local autoritzat en carrer   
Població   
Vehicle Titular   
Targeta de Transports   
Serveis de Càrrega Fraccionada. Expedient CF   
   
Autoritzat al Sr   
Zones de recollida i repartiment   
   
 EL DELEGAT TERRITORIAL  
Revers  
Aquesta autorització) és expedida conformement a l'article 37 del Reglament d'Ordenació dels Transports Mecànics per Carretera 00. MM. de 30-4-66 i 30-11-81 i Ordre de la Conselleria de Transports i Turisme de 9-2-83  
Autoritza la recollida i repartiment de mercaderies des de i als llocs relacionats.  
Hi són exceptuades aquelles mercaderies amb origen i destí dins de l'itinerari autoritzat.


Còpia Permalink ELI